# Accident dels Alfacs

### De Viquipèdia

Los Alfaques (en català, els Alfacs) és un càmping de platja situat entre la localitat de Sant Carles de la Ràpita i les vil·les Alcanar Platja, al terme municipal d'Alcanar, a la cara costanera de la serra del Montsià. L'11 de juliol de 1978 va ocòrrer un greu accident relacionat amb el transport de mercaderies perilloses; un camió carregat de propilè va explotar i va generar 217 morts, gran quantitat de ferits greus, i la destrucció de la rodalia del càmping.

## [edita] Descripció detallada

L'11 de juliol de 1978 un camió cisterna carregat amb 25 tones de propilè liquat sortia des de Tarragona de la refineria Enpetrol, i es dirigí cap al sud per l'actual N-340. La cisterna tenia una capacitat aproximada de 45 m³ i la quantitat carregada era de 25 t quan la màxima quantitat permesa era de 19,35 t a una pressió de 8 bar i a 4 ºC. A més a més, la cisterna, fabricada en acer al carbono, no disposava de cap sistema de alleujament de pressió.

Després de recórrer uns 100 km, a l'altura de Sant Carles de la Ràpita, el camió explotà mentre passava per davant del càmping de Los Alfaques. En eixe moment, el campament tenia registrades unes 800 persones, i es calcula que entre 300 i 400 es trobaven dins del radi d'explosió. S'ha calculat que el radi d'explosió fou entre 100 i 200 m, i que matà instantàniament un centenar de persones.

L'anàlisi de l'accident ha determinat tres possibles causes:

- el sobreompliment del tanc causà la ruptura hidràulica de la cisterna, amb la conseqüent evaporació i expansió del gas liquat, iniciant una explosió de tipus BLEVE. Esta fou la causa oficial segons el tribunal de Tarragona.

- Una fuga en la cisterna va produir un núvol inflamable de propilè que s'incendià al trobar un punt d'ignició. El calor de l'incendi va produir el calfament de l'interior del tanc, provocant un augment de la pressió interna en evaporar-se el propilè que produí igualment una BLEVE.

- El camió va sofrir un accident de trànsit amb una fuga de propilè que s'incendià, ocasionant una sobtada bola de foc i posteriors incendis.

## [edita] Los Alfaques en l'actualitat

Arran d'aquest accident es va prohibir el pas de camions cisterna amb productes perillosos per las travessies urbanes i se'ls obligà a circular per l'autopista; també es millorà la seguretat de vehicles i transportistes a través de reglamentació sobre transport de mercaderies perilloses per carretera, tals com la obligatorietat de la instal·lació de vàlvules de alleujament de pressió en les cisternes que transporten determinades substàncies inflamables. En l'actualitat, són obligatòries en la majoria dels casos pel transport de gasos liquats inflamables.

A hores d'ara, el càmping opera amb total normalitat. En una de les parets exteriors el càmping disposa d'un mural en memòria de les víctimes, amb una estrella per cada víctima i una inscripció.

Obtingut de "http://ca.wikipedia.org../../../a/c/c/Accident_dels_Alfacs_9049.html"

Categories: Història de Catalunya | Transport

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Nederlands